b'\n_START_ARTICLE_\nVendelin \xc5\xa0pendov\n_START_SECTION_\n\xc5\xbdivljenje in delo\n_START_PARAGRAPH_\nV Kamniku je 1. septembra 1939 stopil v noviciat in naslednje leto, naredil za\xc4\x8dasne redovne zaobljube. Slovesne redovne zaobljube je opravil v Beljaku (1945). Iz bogoslovja je diplomiral 1947 na rimski univerzi Antonianum in bil posve\xc4\x8den v duhovnika 20. decembra 1947. Leta 1959 je diplomiral iz orgel in kompozicije na De Paul University v Chicagu. Cerkveno glasbo je nato \xc5\xa1tudiral \xc5\xa1e v Rimu na Pape\xc5\xa1kem Institutu sv. Cecilija in na tej ustanovi tudi doktoriral (1971). Bil je nekaj let gvardijan v centralnem samostanu v Ljubljani. Ko se je vrnil v ZDA je ostal do smrti v Lemontu. Zadnja leta je bil te\xc5\xbeko bolan._NEWLINE_Od 1974 je deloval kot duhovnik med slovenskimi izseljenci v Lemontu in med drugim vodil pevski zbor Slovenska pesem. Zlo\xc5\xbeil je ve\xc4\x8d ma\xc5\xa1, kantat, cerkvenih pesmi in priredil ljudske pesmi. Objavil je tudi \xc4\x8dlanke z glasbenega podro\xc4\x8dja. .'